สัมภาษณ์พิเศษ ONE ก้าวใหม่บนเส้นทางดนตรีและชีวิตที่เป็นตัวของตัวเอง
หากเปรียบเส้นทางตลอดหลายปีในวงการบันเทิงเกาหลีของ ONE หรือ จองแจวอน เป็นการเดินทาง จุดเริ่มต้นของเขาเริ่มจากการเป็นแรปเปอร์ใต้ดินที่มีคนรู้จักเพียงกลุ่มเล็กๆ ก่อนจะค่อยๆ เดินทางไปถึงหมุดหมายต่างๆ มากมาย ทั้งการเดบิวต์ในฐานะดูโอนาม 1Punch เข้าร่วมรายการ Show Me The Money ซีซัน 4 เพื่อพิสูจน์ตัวเอง แสดงศักยภาพในฐานะศิลปินและนักแสดงภายใต้สังกัด YG Entertainment กระทั่ง ณ ปัจจุบันเขาเดินทางมาถึงหมุดหมายใหม่อย่าง Private Only บริษัทที่เขาก่อตั้งขึ้นด้วยน้ำพักน้ำแรงของตัวเอง และเดินหน้าเติมเต็มความฝันด้านการทำเพลงที่เขารักในปัจจุบันในวันที่ ONE เดินทางมาประเทศไทยครั้งแรกเพื่อเข้าร่วมเป็นหนึ่งในไลน์อัพงาน Bangkok Block Party ณ Central Chidlom Parking Space ทาง THE STANDARD POP มีโอกาสได้สัมภาษณ์และพูดคุยกับเขาถึงก้าวใหม่บนเส้นทางดนตรีที่เพิ่งเริ่มต้น ไปจนถึงอนาคตและเป้าหมายในชีวิตที่หลอมรวมให้เขากลายเป็น ONE ในวันนี้ คุณเพิ่งปล่อยอัลบั้ม เมื่อเดือนพฤศจิกายนที่ผ่านมา ในวันที่ทุกกระบวนการของอัลบั้มนี้เสร็จสิ้น ความรู้สึกของคุณในตอนนั้นเป็นอย่างไรบ้างผมเพิ่งปล่อยอัลบั้ม PRVT 01 ออกมา ซึ่งจริงๆ ก็ไม่เชิงเป็นอัลบั้มนะครับ เพราะเป็นรูปแบบของมิกซ์เทปมากกว่า ซึ่งผมรู้สึกว่านี่เป็นก้าวแรกของผมที่เพิ่งจะเริ่มต้น รู้สึกว่าในที่สุดก็เริ่มต้นขึ้นแล้ว ประมาณนี้ครับHard To Love ไตเติลแทร็กจากอัลบั้ม PRVT 01จากทั้งหมด 16 เพลงในอัลบั้ม คุณชอบเพลงไหนมากที่สุด เพราะอะไรจริงๆ ผมชอบหมดทุกเพลงนะครับ แต่เพลงที่ผมฟังบ่อยที่สุดคือ I Dont Know Anything ซึ่งจริงๆ แล้วหลังจากปล่อยอัลบั้มออกมาผมก็ไม่ค่อยได้ฟังเพลงในอัลบั้มตัวเองมากเท่าไรครับ เพลงนี้เป็นเพลงเดียวที่ผมฟังเลย ไม่รู้เพราะว่าค่อนข้างอินกับเนื้อเพลงหรือเปล่า แต่เพลงนี้น่าจะเป็นเพลงที่ผมฟังบ่อยที่สุดครับคุณเคยให้สัมภาษณ์ในนิตยสาร Nylon (ฉบับเดือนตุลาคม 2019) และ Marie Claire (ฉบับเดือนมกราคม 2020) ถึงการออกมาทำค่ายเพลงด้วยตัวเองและความเปลี่ยนแปลงบางอย่างในชีวิต หลังจากได้ลงมือทำแล้วเป็นอย่างไรบ้างก่อนอื่นเลยคือมันยากมากจริงๆ ครับ แต่ข้อดีก็คือผมสามารถมาร่วมงาน Bangkok Block Party ที่กรุงเทพฯ แบบครั้งนี้ได้ และถ้าผมต้องการ ผมก็สามารถไปพบกับทุกคนที่ประเทศไหนก็ได้ แต่ถ้าอยู่กับบริษัทจะมีขั้นตอนระหว่างนั้นเยอะ และการจะออกอัลบั้มบ่อยๆ ก็ไม่ใช่เรื่องง่าย แต่เพราะผมใช้เงินตัวเอง ก็เลยสามารถออกอัลบั้มได้เยอะ และสามารถจัดงานแสดงได้บ่อยๆ ด้วยครับ เป็นข้อดีที่ผมสามารถมาพบกับทุกคนที่รอคอยและชอบผมได้ใกล้ๆ ให้มากที่สุดเท่าที่จะทำได้ครับ ปัจจุบันเกาหลีมีอิทธิพลทางดนตรีต่อโลกเพิ่มมากขึ้น คุณมองปรากฏการณ์นี้อย่างไรเพลงเกาหลีก็ค่อนข้างมีอิทธิพลอยู่ครับ การมียูทูบยิ่งทำให้โกลบอลมากขึ้น และเพราะทุกอย่างเข้าถึงง่ายขึ้น จึงทำให้ทั่วโลกค่อยๆ กลายเป็นหนึ่งเดียวกัน ไม่ว่าจะเป็นดนตรีหรือแฟชั่น ทุกอย่างดูเหมือนกันมากขึ้น ซึ่งนี่น่าจะเป็นทั้งข้อดีและข้อเสียครับ คือถ้าเราทั้งมีเอกลักษณ์เฉพาะตัวและรู้ว่าโลกกำลังมีกระแสอะไรก็คงเป็นสิ่งที่ดีใช่ไหมครับ เพราะอย่างนั้นเพลงเกาหลีก็มีทั้งให้อิทธิพลและรับอิทธิพลจากที่อื่นมาเหมือนกันครับตอนนี้มีศิลปินหลายคนที่มาทำเพลงร่วมกัน ถ้าสามารถเลือกได้ คุณอยากร่วมงานกับศิลปินคนใดมากที่สุด เพราะอะไรผมอยากลองร่วมงานกับ IU ครับ เพราะ IU เท่มาก ไม่ว่าจะเรื่องของคอนเซปต์ เนื้อเพลง ฯลฯ และผมคงได้เรียนรู้อะไรหลายๆ อย่างถ้าได้ร่วมงานกันครับ ถามเรื่องงานแสดงบ้าง หลังจากซีรีส์ และภาพยนตร์ ในปีที่ผ่านมาแล้ว ปี 2020 เราจะมีโอกาสได้เห็นคุณรับงานแสดงอีกไหม ถ้ามีโอกาสคุณอยากท้าทายตัวเองกับบทบาทไหนปี 2020 ผมอยากลองแสดงภาพยนตร์นอกกระแสดูสักเรื่องครับ เพราะถ้าพักงานแสดงนานเกินไป ด้วยเซนส์ของผม ผมกลัวว่าความรู้สึกจะหายไปด้วยผมมีแผนอยู่เสมอว่าอยากจะมีผลงานการแสดงให้ได้สักเรื่องในปีนี้ ส่วนบทบาทนั้น ผมอยากลองแสดงบทที่ไปสุดครับ แบบฉลาดสุดๆ อะไรแบบนี้ แต่ไม่ใช่คาแรกเตอร์แบบหนุ่มดอกไม้นะครับ ผมอยากแสดงคาแรกเตอร์ที่สามารถโชว์รอยสักออกกล้องได้ เพราะมันค่อนข้างลำบากที่จะต้องซ่อนรอยสักเวลาแสดงครับนอกจากงานเพลงและงานแสดงแล้ว มีบทบาทไหนในวงการบันเทิงที่คุณอยากท้าทายความสามารถของตัวเองอีกไหมผมอยากลองกำกับมิวสิกวิดีโอของตัวเองดูครับ ไม่รู้ว่าจะได้ทำเมื่อไร ถ้าเป็นในปีนี้ก็จะดีมากเลย แต่ว่าตอนนี้ยังอยู่ระหว่างการวางแผนครับ เป้าหมายในชีวิตของคุณคืออะไรการที่ผมพอใจ ได้สนุกและอยู่กับงานที่ผมทำอยู่ตอนนี้นานๆ ครับ ผมอยากเป็นคนที่ทั้งเท่และเฉลียวฉลาดครับสุดท้ายนี้อยากให้กล่าวอะไรกับแฟนๆ ชาวไทยที่ติดตามคุณมาตลอดขอบคุณแฟนๆ ชาวไทยที่มอบความรักมากมายมาให้ผม ถ้ามีโอกาสผมก็จะมาพบทุกคนบ่อยๆ ให้ได้เลยครับ เพราะมีทุกคน ผมจึงสามารถจัดงานแสดงดีๆ และได้นั่งสัมภาษณ์อยู่แบบนี้ ขอบคุณครับ แล้วเจอกันบ่อยๆ นะครับพิสูจน์อักษร: ภาสิณี เพิ่มพันธุ์พงศ์
จริงๆ ผมชอบหมดทุกเพลงนะครับ แต่เพลงที่ผมฟังบ่อยสุดคือ I Dont Know Anything ไม่รู้เพราะว่าค่อนข้างอินกับเนื้อเพลงหรือเปล่าในปี 2020 ผมอยากลองแสดงภาพยนตร์นอกกระแสดูสักเรื่องครับ เพราะถ้าพักงานแสดงนานเกินไป ด้วยเซนส์ของผม ผมกลัวว่าความรู้สึกจะหายไปด้วยผมอยากลองกำกับมิวสิกวิดีโอของตัวเองดูครับ ไม่รู้ว่าจะได้ทำเมื่อไร ถ้าเป็นในปีนี้ก็จะดีมากเลย แต่ว่าตอนนี้ยังอยู่ระหว่างการวางแผนครับ